LA-profiler får Økonomi- og Indenrigsministeriet og Transportministeriet.

Liberal Alliances politiske ordfører i Folketinget, Simon Emil Ammitzbøll, skal være ny økonomi- og indenrigsminister.

Samtidig bliver den nuværende finansordfører og formand for Folketingets Finansudvalg, Ole Birk Olesen (LA), ny transportminister.

Det erfarer TV 2.

Økonomi- og Indenrigsministeriet blev nedlagt efter regeringsdannelsen sidste år, hvor økonomiområdet blev overflyttet til Finansministeriet, mens indenrigsområdet blev lagt sammen med Socialministeriet til det nuværende Social- og Indenrigsministeriet. Nu bliver Økonomi- og Indenrigsministeriet altså genoprettet.

Hidtil har Karen Ellemann (V) været social- og indenrigsminister. Det er endnu uvist hvilken politisk fremtid, der venter hende - men fakta er altså, at hun mister det ene af sine områder.

Det er også uvist hvilken post, der venter til Hans Christian Schmidt, der er den nuværende transportminister.